Jusuf Jusufi

Jusuf Jusufi (1947, Kodër) është mësimdhënës, pedagog dhe veteran shqiptar i arsimit nga Drenica. 

 Biografia 
Jusuf Jusufi lindi në fshatin Kodër (ish Shtuticë), të Komunës së Drenasit. Shkollën fillore e kreu në Tërstenik, Shkollën Normale në Mitrovicë dhe studimet për pedagogji në Fakultetin Filozofik të Universitetit të Prishtinës. Fillimisht ishte mësues në Likoc të Skënderajt, pastaj 23 vjet ishte mësimdhënës i pedagogjisë, psikologjisë etj. në gjimnazin dhe në shkollën e mesme teknike në Drenas. Tetëmbëdhjetë vjet ishte pedagog shkolle në disa shkolla fillore (Komoran, Korroticë e Epërme dhe e Poshtme, Çikatovë e Re). Në Çikatovë të Re ishte edhe drejtor shkolle, për të përfunduar në shkollën fillore dhe të mesme të ulët në Drenas. U shqua për veprimtari patriotike dhe ishte i përndjekur nga organet e sigurimit jugosllav. Botoi veprat historike-pedagogjike: ""Kujtoj pishtarët e dritës" I (2017) dhe "Kujtoj pishtarët e dritës" II (2020). Për punën e tij arsimore ai u nderua me mirënjohje të ndryshme. 

 Shih edhe 
 Drenica
 Komuna e Drenasit

 Referime 

Kategoria:Lindje 1947
Kategoria:Njerëz nga Drenasi
Kategoria:Absolventët e Universitetit të Prishtinës
Kategoria:Mësues kosovarë